На основу члана 26. Статута Градске општине Пантелеј ("Службени лист Града Ниша" број 53/17,64/19 ), Скупштина Градске Општине Пантелеј на седници одржаној 18.12.2019. године донела је

**О Д Л У К У**

**О ИЗМЕНАМА И ДОПУНАМА ОДЛУКЕ О СЕОСКИМ ГРОБЉИМА**

**Члан 1.**

У Одлуци о сеоским гробљима (``Службени лист Града Ниша`` број 118/2017 ), у члан 3. додаје се нови став 3. који гласи:

„Комуналну делатност, уређење, одржавање и сахрањивање посмртних остатака Савет месне заједнице може поверити јавном комуналном предузећу које је основао Град Ниш за вршење погребне делатности, уређења и одржавања гробља, односно другом предузећу коме Град Ниш повери обављање ове комуналне делтности и по поступку прописаном законом. “

**Члан 2.**

У члану 7. став 1. мења се и гласи:

„ О изградњи, уређењу и одржавању сеоског гробља стара се Савет месне заједнице у случајевима када Савет месне заједнице није пренео овлашћења управљања и одржавања сеоског гробља јавном комуналном предузећу за вршење погребне делатности.“

У члану 7. став 2. Мења се и гласи:

„Савет месне заједнице врши парцелацију гробаља и нових делова постојећег гробља на сеоским гробљима у случајевима када Савет месне заједнице није пренао овлашћења управљања и одржавања сеоског гробља јавном комуналном предузећу за вршење погребне делатности.“

**Члан 3.**

 У члану 9. став 3. речи: „ месна канцеларија“ замењују се речима: „Одбору за сеоско гробље који,“

У члану 9. додаје се нови став 5. који гласи:

„Сахрањивање посмртних остатака врши јавно комунално предузеће које је основао Град Ниш за вршење погребне делатности, уређења и одржавања гробља, односно друга предузећа коме Град Ниш повери обављање ове комуналне делтности и по поступку прописаном законом, ако су му пренета овлашћења управљања и одржавања сеоског гробља“

**Члан 4.**

Члан 10. мења се и гласи:

„Гробно место за сахрањивање може се обезбедити куповином од власника парцела или закупом гробног места.

Гробно место за сахрањивање даје у закуп Савет Месне заједнице, односно Одбор за сеоско гробље у случајевима када Савет месне заједнице није пренео овлашћења управљања и одржавања сеоског гробља јавном комуналном предузећу за вршење погребне делатности.

За чланове уже породице првог и другог редe, једно лице може закупити и више гробних места.

Са закупцем гробног места се закључује Уговор о закупу гробног места, под условом да је исти платио утврђену цену.

Уколико је Савет МЗ пренао овлашћења управљања и одржавања сеоског гробља јавном комуналном предузећу, власник и закупац гробног места дужни су да закључе уговор са јавно комуналним предузећем за вршење погребне делатности, односно другим предузећима коме Град Ниш повери обављање ове комуналне делтности и по поступку прописаном законом, којим се уређује сахрањивање посмртих остатака, одржавање и уређење гробља и самог гробног места, као и накнаде за извршене услуге,

Уколико нису испуњени услови из става 5. овог члана на гробном месту забрањује се сахрањивање.“

**Члан 5.**

У члану 20. став 2. додаје се алинеја која гласи:

* „Средствима Града Ниша“

**Члан 6.**

У члану 23. став 1. тачка 2. додаје се после речи: „места“, додаје се:

„уколико Савет Месне заједнице није пренао овлашћења управљања и одржавања сеоског гробља јавном комуналном предузећу,“

У члану 23. став 1. тачка 4. после речи: „гробља“, додаје се:

„уколико Савет Месне заједнице није пренао овлашћења управљања и одржавања сеоског гробља јавном комуналном предузећу,“

**Члан 7.**

Члан 25. мења се и гласи :

„Када Савет месне заједнице није пренео овлашћења управљања и одржавања сеоског гробља јавном комуналном предузећу за вршење погребне делатности, Савет месне заједнице одређује висину накнаде за одржавање гробних места на почетку године за текућу годину, као и накнаду за закуп гробних места.“

**Члан 8.**

Члан 26. став 1. мења се и гласи :

„Средства за изградњу и одржавање сеоског гробља обезбеђују се на основу финансијског плана месне заједнице и плана и програма пословања јавног комуналног предузећа за вршење погребне делатности, ако су му пренета овлашћења управљања и одржавања сеоског гробља.“

Члан 26. став 2. мења се и гласи:

„За закуп, коришћење гробног места, уређивање и одржавање објеката на гробљу, као и за коришћење услуга на гробљу (одржавање путева, стаза, простора између гробних места, зеленила, јавне расвете, чистоће и реда и др.) корисник гробног места плаћа накнаду, која је утврђена Уговором између корисника гробног места и јавног комуналном предузећу за вршење погребне делатности коме су пренета овлашћења управљања и одржавања сеоског гробља. Накнаду може да утврђује и Савет месне заједнице, уколико се Савет месне заједнице стара о сеоском гробљу. Накнада се утврђује у годишњем износу.

У члану 26. став 4. се брише.

**Члан 9.**

Члан 33. мења се и гласи:

 „Новчаном казном у износу од 10.000,00 динара казниће се за прекршај физичко лице , ако:

- врши покопавање посмртних остатака умрлог ван гробља

- поступи супротно одредби члана 4. Одлуке,

- поступи супротно одредби члана 7. став 2. Одлуке,

- поступи супротно одредби члана 9. Одлуке,

- поступи супротно одредби члана 10. Одлуке,

- не прибави сагласност за постављање, уклањање или преправку надгробних обележја (члан 15. одлуке),

- на гробу сади високо растиње – дрвеће (члан 28. став 2. Одлуке)

- поступи супротно одредбама члана 27, 28 и 29. Одлуке.“

**Члан 10.**

 Члан 34. став 1. мења се и гласи:

„Новчаном казном у износу од 100.000,00 динара казниће се за прекршај правно лице, предузетник ако поступи супротно одредбама члана 30. Одлуке.“

**Члан 11.**

Ова Одлука ступа на снагу наредног дана од дана објављивања у „Службеном листу града Ниша“.

Број: 31-5 /19-01

Датум: 18.12.2019.

**СКУПШТИНА ГРАДСКЕ ОПШТИНЕ ПАНТЕЛЕЈ**

 **ПРЕДСЕДНИК**

 Срђан Нешић